da en da nl ca da da da es da da da da da sv da da da da da da sl da da da da en da en en en da nb da da da da da da de da da da da da da da nb da da da da da nl da en da da es nl da
Næstved Plademesse - en fest for musikelskere | Næstved Bibliotek og Borgerservice
17.8.2022 11:40:29 CEST | Næstved Bibliotek og Borgerservice
Lørdag den 10. september kl. 10.00-15.00 er det igen tid til Sydsjællands største plademesse, der afholdes på Næstved Bibliotek. Gør en god handel - og hør et foredrag om de mange legendariske koncerter på Munkebakken i årene 1971-1983.
Næstved Plademesse er et tilløbsstykke hvert år. Foto: Martin Jensen
Næstved Bibliotek arrangerer sammen med en gruppe gode, frivillige kræfter – anført af ildsjæl og pladesamler Poul Thaarup – Sydsjællands største plademesse.
Det er nu ottende gang, messen afholdes, og den er efterhånden blevet lidt af en tradition, som musikinteresserede fra nær og fjern ser frem til. Her mødes de over kasserne med sjældenheder og gode tilbud til en snak om musik. Det foregår gerne med en kop kaffe, en øl eller en vand i hånden – drikkevarer kan købes på messen.
Udover at være et lokalt samlingspunkt for sydsjællandske pladesamlere, tiltrækker messen sælgere og besøgende langvejs fra på grund af den gode stemning og de fine faciliteter i biblioteksrummet. Sidste år besøgte hen ved 500 besøgende messen i løbet af dagen.
Hvis du er interesseret i rockende røverhistorier med et lokalt twist, er der under messen mulighed for at tage en lille pause fra pladekasserne og høre et spændende foredrag.
Kl. 12.00 – 12.45 er Georg Mølgaard og Poul Thaarup på bibliotekets Store Scene, hvor de fortæller om de mange spændende koncerter og bands, som Næstveds musikfans kunne opleve på Munkebakken op gennem 1970’erne og lidt ind i 1980’erne.
Plademessen finder sted på Næstved Bibliotek lørdag den 10. september kl. 10.00-15.00, og foredraget foregår på Store Scene kl. 12.00-12.45. Både messe og foredrag er gratis og kræver ingen tilmelding.
Der er givet tilladelse til redaktionel brug af de vedhæftede billeder
Martin Rosvang JensenKulturformidlerNæstved Bibliotek og Borgerservice
Lena Lund OlsenBibliotekar, pressemedarbejder
Næstved Plademesse er et tilløbsstykke hvert år. Foto: Martin Jensen
Der er mange fristende tilbud for musikelskere med hang til nostalgi. Foto: Henning B. Pedersen
Information om Næstved Bibliotek og Borgerservice
Næstved Bibliotek og Borgerservice
- består af Næstved Bibliotek, Fensmark Bibliotek, Fuglebjerg Bibliotek, Glumsø Bibliotek og Korskilde Bibliotek. Sammen driver vi et moderne biblioteks- og borgerservicetilbud for alle borgere i Næstved Kommune med det erklærede formål, at borgerne opnår indsigt og udsyn til at navigere i eget liv.
Følg pressemeddelelser fra Næstved Bibliotek og Borgerservice
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Næstved Bibliotek og Borgerservice
Mændene i Fuglebjerg – et lokalhistorisk foredrag28.9.2022 10:55:46 CEST | Pressemeddelelse
Tirsdag den 18. oktober kl. 19.00-21.00 kan du blive klogere på Fuglebjergs historie, når Sten Jacobsen holder foredrag på Fuglebjerg Bibliotek. Foredraget tager udgangspunkt i Sten Jacobsens seneste bog ”Nederlagets og fremskridtets mænd i Fuglebjerg i slutningen af 1800-tallet”.
Monster-tema på bibliotekerne i Næstved23.9.2022 10:17:44 CEST | Pressemeddelelse
I oktober, november og december stiller Næstved Bibliotek og Borgerservice skarpt på monstre. Temaet spænder denne gang meget vidt. Det er fra de helt håndgribelige, skræmmende monstre, som vi kender fra fiktionens verden til de abstrakte, indre monstre, vi hver især kan tumle med i dagligdagen.
Kulturnat 2022 på Næstved Bibliotek21.9.2022 09:00:00 CEST | Pressemeddelelse
Fredag den 7. oktober er der Kulturnat i Næstved, og biblioteket er naturligvis med. Besøg Næstved Bibliotek i tidsrummet fra kl. 16.00 til kl. 21.00 og deltag i en række spændende aktiviteter for store og små.
Poesi og monstre19.9.2022 09:00:00 CEST | Pressemeddelelse
Tirsdag den 11. oktober kl. 19.00-21.00 byder Rønnebæksholm og Næstved Bibliotek velkommen til fælleslæsning og samtale på Kunsthal Rønnebæksholm under overskriften ”Poesi og monstre”.
Kvantefysik – atomernes vilde verden16.9.2022 09:43:34 CEST | Pressemeddelelse
Hør om de eksperimenter og teoretiske overvejelser, der førte til Niels Bohrs banebrydende atom- og kvantefysik. Næstved Bibliotek livestreamer foredrag med professor Klaus Mølmer fra Aarhus Universitet tirsdag den 4. oktober kl. 19.00-21.00.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022